தீவிரவாதத்துக்கு எதிரான போரில் பாகிஸ்தானின் பங்களிப்பை அமெரிக்கா மறந்து விட்டது என மும்பைத் தாக்குதல் சூத்திரதாரியான ஹஃபீஸ் சயீட் தெரிவித்துள்ளார். இது குறித்த தகவல் பாகிஸ்தானின் நவா ஈ வாக்ட் என்ற பத்திரிகையில் வெளியாகி உள்ளது. அதில் தீவிரவாதத்துக்கு எதிரான போரில் எமது அனைத்து தியாகங்களையும் அமெரிக்கா மறந்து விட்டது எனவும் பாகிஸ்தான் அமெரிக்காவுக்கு ஆதரவளித்த போதும் இன்று அமெரிக்கா நமக்கே அச்சுறுத்தலாக விளங்குகின்றது எனவும் ஜமாத் உத் தவாஹ் கட்சித் தலைவனான ஹஃபீஸ் சயீட் 'அல் குட்ஸ்' மாநாட்டில் தெரிவித்ததாகக் கூறப்பட்டுள்ளது.